ming030890/wiki-yue-high-quality huggingface dataset:
王漢杰

王漢杰(Frankie WONG)係香港親中派人士。
空中巴士A300

空中巴士A300（英文：Airbus A300）係款由空中巴士整嘅雙引擎噴射客機，可以載客220到345人，飛到2,620到4,070海里。
空中客車A330-743L運輸機

「大白鯨XL」超級運輸機（正式編號空中客車A330-743L）係歐洲空中客車集團以A330-200F貨機為基礎改造而成，主要用來運送飛機半成品嘅特種運輸機。

特徵
「大白鯨XL」好大程度上繼承徂第一代「大白鯨」超級運輸機嘅設計理念，包括圓筒形嘅超大機身同埋水平尾翼末端嘅垂直安定面。但係由於「大白鯨XL」係以大過A300嘅A330為基礎研製嘅，因此載貨量比第一代「大白鯨」多4噸。第一代「大白鯨」一次只能夠運載一隻A350XWB機翼，而「大白鯨XL」就可以一次過運載兩隻。另外，為徂確保飛機重心同升力中心點儘可能靠近，「大白鯨XL」嘅機身係前半段基於A330-200開發，而後半段就基於A330-300開發，貨艙裏面鋪徂A330-200F系列貨機嘅強化地板。
全機各部份生產嘅分工如下：
空中客車：A330機身及乘客區；
 Stelia：機鼻，駕駛艙同貨艙門；
 Deharde Aerospace：超大貨艙；
 賽峰集團：電子系統及模塊整合；
 Aernnova：後機身及垂直尾翼；
 Aciturri：垂直尾翼基座、水平尾翼及垂直安定面；
 Telair：貨物裝卸系統；
 勞斯萊斯：引擎；
 Triumph Group：貨艙門開關系統；
 CRANE：機門開關及監控系統。
空中加油機

英國皇家空軍A330 MRTT加油機喺空中為兩架「狂風」戰鬥/轟炸機加油。
空中加油機係軍用飛機嘅一種，可以喺飛行途中將自身裝載嘅燃料傳送畀其他有接受裝置嘅飛機。空中加油機嘅出現，令到好多軍用飛機嘅航程唔再受到起飛時最大燃料容量嘅限制，而且以空中加油代替中途降落加油，可以慳返唔少燃料。
空中客車集團

空中客車集團係間由歐洲多國政府合資組建、專營航空器/航天器開發同銷售嘅跨國企業，前身係2000年成立嘅歐洲航空防務與航天公司。空中客車集團嘅註冊地係尼德蘭禮頓，但係實際總部位於法國圖盧茲。
空中客車A400M運輸機

空中客車A400M「擎天神」運輸機係歐洲空中客車集團屬下空中客車軍機公司研發嘅一種四引擎軍用運輸機，2013年開始服役。
環境工程

環境工程（environmental engineering）係應用科學同工程學嘅方法嚟改善環境（包括空氣、水），進而為人嘅提供對健康有益嘅水、空氣同土壤。
環境豐富化

環境豐富化（英文：environmental enrichment）係指一個腦喺受周圍嘅環境刺激得多嗰陣會發育得比較好嘅現象。例：細路仔喺多玩具多書睇嘅環境下，個腦會發育得好啲。
環境運輸及工務局

環境運輸及工務局（英文：Environment, Transport and Works Bureau，縮寫：ETWB）係香港特別行政區政府嘅前決策局，專責香港有關環境保護、交通運輸同公共工程嘅事務。呢個部門喺2002年7月1號成立，直至2007年7月1號分拆。呢個局已經重組，每個統籌範疇已經分配到新嘅環境局、運輸及房屋局同發展局。當時呢個局唯一嘅局長係廖秀冬博士。
環境局

環境局（英文：Environment  Bureau，縮寫：ENB）係中華人民共和國香港特別行政區政府嘅決策局之一，由前環境運輸及工務局分拆出嚟；響2007年7月1日成立，負責環境保護、可持續發展同能源等相關政策，前局長係黃錦星。
2022年7月1日因應決策局重組，亦被環境及生態局取代，是最後一任局長為黃錦星。
環境化學

環境化學（英文：environmental chemistry）係化學嘅一個子領域，研究自然環境入面嘅化學過程，例如係研究物質點樣喺自然環境嘅唔同部份（空氣、泥土同海呀噉）之間流動。
第1屆朝鮮地方選舉

第1屆朝鮮民主主義人民共和國地方選舉喺1949年分階段咁舉行。
全國選民喺3月30號選出689個道同5164個市或郡嘅人大代表。
之後輪到鎮級嘅選舉會喺11月24號至25號選出13,354個人大代表。
至於邑、面、洞同里嘅選舉就會喺12月2號選出56,112個人大代表。

結果
結果係呢次選舉入面投票率同候選人贏出率都去到100%。
第1屆朝鮮最高人民會議選舉

第1屆朝鮮最高人民會議選舉喺1948年8月25號舉行。
呢次選舉係以直選嚟選出572個議席。其中有360個議席係喺南韓選出，所以喺南韓嘅選民要秘密投票，防止南韓嘅警察發現。
呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
第1屆孟加拉國國會選舉

第1屆孟加拉國國會選舉喺1973年3月7號舉行。
呢次選舉有十一個選區得一個候選人，唔洗投票自動贏出。

背景
1971年印巴戰爭之後，東巴基斯坦從巴基斯坦獨立出嚟成為孟加拉國之後第一次舉行選舉。
第1屆斯里蘭卡總統選舉

第1屆斯里蘭卡總統選舉喺1982年10月20號喺斯里蘭卡度舉行。

結果
由斯里蘭卡統一國民黨嘅朱尼厄斯·理察·賈亞瓦爾德納以3,450,811票贏出呢次選舉。
第1屆日本民進黨黨魁選舉

第1屆日本民進黨黨魁選舉響2016年9月15號舉行。
結果由日本華裔參議員蓮舫贏出最大在野黨民進黨第一位女黨魁，佢就再次為國籍風波同公眾道歉。

蓮舫國藉問題
有望成為日本最大在野黨民進黨黨魁嘅華裔參議員蓮舫，承認自己重有中華民國國籍，佢就近日引起嘅混亂道歉，但強調唔影響佢角逐黨魁。老豆係台灣人、老母係日本人嘅蓮舫，同台灣當局確認過，得知重保留住中華民國國籍，同佢之前嘅講法有出入，佢就同公眾道歉。蓮舫話：「十七歲嗰時攞到日本籍，同老豆一齊去搞註銷台灣籍嘅手續，我有咁嘅記憶，我對記憶唔啱引嚟嘅混亂，實在係非常抱歉。」。
7月嘅參議院選舉，響東京選區高票連任，更被傳媒話有資格問鼎首相一職，四十八歲、響東京出生嘅蓮舫，曾經話過已經脫離中華民國國籍，一出生就係日本人，之後就改口話響法律上1985年之後就係日本人。到而家搞清楚國籍問題之後，蓮舫話已經同台灣方面搞放棄國籍手續。佢強調，佢嘅情況並冇違法，亦唔影響佢競逐民進黨黨魁。為日本同民進黨工作嘅心係唔會改變。

民意調查
《朝日新聞》調查之後話，響民進黨支持者入面，蓮舫嘅支持率高達六成，主要對手、前外相前原誠司嘅支持率就有兩成六。蓮舫大幅領先，日本傳媒相信佢會響首輪投票到贏出。

結果
日本民進黨響東京召開臨時黨大會選出新黨魁，三個候選人上台作最後拉票，蓮舫再次講到國籍風波：「我嘅老豆響台灣土生土長，老母係日本人。由於我記憶模糊搞到混亂，非常抱歉。」佢所講嘅記憶模糊係指十七歲嗰時攞到日本國籍，但唔知重留住中華民國國籍。
黨魁投票以國會議員佔嘅比重最多，每人有兩票。之後地方議員同黨員等所佔嘅票數就少啲，全數一共有八百四十九票。響首輪投票攞到過半數嘅候選人就贏出，結果蓮舫以五百零三票贏出，打低主要對手前外相前原誠司，做咗第一位女黨魁。佢向黨員鞠躬致意，蓮舫強調面對強勢嘅安倍政府同執政自民黨，大家必須團結一致，等選民知道民進黨係做實事嘅在野黨：「我們面對強勢嘅執政黨，現今政權支持度好高，唔應該只顧批評，而要交出方案。大家要為國家未來戰鬥，等民眾揀我哋呢個黨。
四十八歲嘅蓮舫接替岡田克也出任黨魁，任期到2019年9月。佢響贏出之後接受台灣傳媒訪問，話希望得到台灣民眾全力支持。
第1屆星加坡總統選舉

第1屆星加坡總統選舉喺1993年8月28號舉行，呢次選舉係星加坡第一次舉行嘅總統選舉，亦都係唐人世界入面第一次總統直選。
前副總理王鼎昌喺選舉入面攞到58.69%嘅選票贏出選舉。

修改憲法
1991年1月，修改咗《星加坡共和國憲法》，規定總統要由直選選出。直選總統出現顯示出星加坡憲法同政治嘅大改革。總統擁有對國家儲備金同公務員嘅否決權，有權審查內部安全法令同維護宗教和諧法令嘅執行，同埋可以調查貪污案。
喺改星加坡憲法之前嘅過渡條文之下，前任總統黃金輝就好似直選選出嚟做總統一樣，要履行直選總統嘅職權同任務，直到王鼎昌接手為止。

提名日
候選人都一定要經選舉委員會審查過關攞到合格證書先會做到候選人。
報名審查之前要畀坡紙萬八蚊按金，同埋交埋提名申請表先會搞掂報名手續。而呢屆提名日喺1993年8月18號。
王鼎昌為咗參選，一早就辭咗副總理嘅職務。而當時嘅總理吳作棟同埋當時嘅國務資政李光耀都係王鼎昌嘅支持者。
但係，一啲內閣部長同埋人民行動黨黨員就係蔡錦耀嘅支持者，當中包括財政部長胡賜道、前貿易部長同華僑銀行行政總裁陳慶炎。
工人黨黨員約舒亞·本傑明·惹耶勒南同陳樹芬亦申請提名自己做總統候選人，但係佢哋審查肥佬，攞唔到合格證書。
蔡錦耀本來就唔想參選，係政府夾硬氹掂佢出嚟參選，咁樣做先有競爭，選民先可以係兩個候選人入面揀其中一個。
十日嘅宣傳期應該係周圍都貼滿政綱之類嘅「君子之戰」，但係蔡錦耀偏偏用盡「千方百計」叫佢嘅支持者絕對唔好投票畀佢。而佢喺電視出現嘅次數就只有兩次（有次重甚至避免講到關於自己嘅諗法），甚至喺投票嗰日話王鼎昌先係更好嘅總統人選。但係即使係咁，蔡錦耀都攞到41.3%嘅選票，表現就非常之好。
第1屆尼泊爾國會選舉

第1屆尼泊爾國會選舉響2017年11月26號同12月7號舉行。

背景
尼泊爾廢除君主制之後政局長期不穩，要由多個政黨組成聯盟執政，響執政聯盟入面成日換黨執政，搞到政策亂嗮龍。呢次舉行省級同聯邦選舉，係2008年廢除君主制以來第一次舉行，亦係從君主制邁向民主嘅里程碑，有望結束咁多年政局不穩嘅局面，一千五百四十萬個選民同時選出國會二百七十五席。
根據2015年通過嘅新憲法，尼泊爾要響2018年1月之前要完成地方、省同中央三個層級嘅選舉。而響5月舉行嘅地方選舉，尼泊爾共產黨（聯合馬列）攞到好成績，外界關注佢哋可唔可以響國會攞到過半席位，再次上台執政。
投票前多處發生小型爆炸，當局加派軍警保安。

結果
點票要到第二階段投票完咗之後先開始，預計12月中有會選舉結果。

候選人
總理德烏帕話，選舉肯定會為國家帶來繁榮穩定。

選前
選舉結果會影響尼泊爾同兩大隔離國家—中國同印度未來關係走向。現任總理德烏帕領導嘅尼泊爾大會黨被視為親印度，前總理奧利帶領嘅尼泊爾共產黨（聯合馬列）就被視為親中國。而共產黨講明一旦上台，會重新啟動同中資企業合作價值廿五億美金嘅水電站項目，呢個計劃早前被德烏帕政府以合約有問題為理由取消，畀印度國營公司投標建造。
無論邊個掌權，都急需改善經濟，依靠旅遊業同外國援助嘅尼泊爾，重未響2015年嘅大地震入面完全恢復，2016年經濟增長係零，今年估計只有一點五個百分比。亦有尼泊爾官員話，中國同印度都嘗試用經濟嚟拉攏尼泊爾，中方答應提供八十四億美金經濟援助，印度就只有三億美金。
第1屆巴基斯坦下議院選舉

第1屆巴基斯坦下議院選舉喺1970年12月7號舉行。呢次選舉原本喺10月舉行，但係因為出現咗水災要救援所以推遲到12月舉行。
呢次選舉亦係印巴分治之後，巴基斯坦成為一個國家之後嘅第一次選舉。

背景
印巴分治之後，巴基斯坦就被印度隔住咗，分成東巴基斯坦同西巴基斯坦，而呢次選舉係東西巴基斯坦一齊舉行。
第1屆日本眾議院議員總選舉

第1屆日本眾議院議員總選舉喺1890年7月1號舉行。

內閣
第1次山縣有朋內閣。

選舉日
1890年7月1號。

選舉人數
300人。

選舉制度
小區選舉。
1人選區：214個。
兩人選區：43個。
候選人資格：武士或平民（皇族同貴族唔可以參選）。
選舉資格：夠廿五歲嘅男性同埋每年畀15円以上稅嘅人先可以投票。
選民人數：450,872（全國人口有39,933,478人，選民人數佔咗1.13％）。
人口同選民人數比率最大嘅地方：滋賀縣（人口：671,788人、選民人數：15,456人（人口比率去到2.30%）。
人口同選民人數比率最小嘅地方：東京府（人口：1,628,551人、選民人數：5,715人（人口比率去到0.35%）。
選民人數最多嘅地方：兵庫縣。
選民人數最小嘅地方：北海道、沖繩縣（有權者數：0人）。
投票方法：記名投票（姓名、地址加埋想投嗰個候選人嘅名然後密封入落投票箱）。
有份投票嘅地方：本州、四國、九州。

其他
候選人：1243人。
贏出呢次選舉嘅三百人有191人係平民。農業係平民最常見嘅職業。
穆罕默德·達烏德·汗

薩德·穆罕默德·達烏德·汗（普什圖文：سردار محمد داود خان‎，1909年7月18號—1978年4月28號），多數人會叫佢做達烏德·汗，係阿富汗政治人，響1953年至1963年出任總理。佢響1973年發動政變，推翻時任國王穆罕默德·查希爾·沙阿，出任阿富汗共和國第一任總統。佢響1978年嘅四月革命入面被暗殺。

生平
達烏德響喀布爾出世，係巴拉克宰王朝成員，係外交官穆罕默德·阿茲·汗個仔，穆罕默德·納弟·沙阿嘅侄仔。佢響法國讀書，1929年返阿富汗後響喀布爾軍事學院讀書。佢先後出任國防部長、內政部長、阿富汗駐法國、瑞士、意大利大使、中央軍團司令。
1933年，穆罕默德·阿茲·汗響德國柏林畀人暗殺。
1953年，佢畀堂細佬穆罕默德·查希爾·沙阿任命為阿富汗總理，接替沙阿·馬茂德·汗。同親美嘅馬茂德唔同，達烏德親蘇，一上台就同蘇聯打好關係，亦因為同蘇聯關係密切而畀人叫「紅色親王」。佢多次要求蘇聯軍事援助阿富汗。雖然係咁，佢依然冇放棄走中間路線，曾經接受過嚟自美國嘅資助。
佢雖然手段殘忍，但依然努力令阿富汗現代化，支持婦女解放、拋棄舊習同埋教育普及化。
「杜蘭線」，一條劃定咗巴基斯坦同阿富汗嘅邊界線，將呢到嘅普什圖人區域一分為二，東面屬於英屬印度（1947年後屬巴基斯坦），西面就屬於阿富汗。1947年印巴分治之後，當地嘅普什圖人表示唔想畀巴基斯坦統治，要建立另一個國家。阿富汗嘅支持令到巴基斯坦好嬲，跟住就係外交衝突，巴基斯坦更加三次封鎖邊界。咁啱呢件事發生響達烏德執政時代，而佢又係個民族主義者，所以佢為咗向巴基斯坦施加壓力而單方面關咗邊境，令到本身運去巴基斯坩嘅貨物路線斷咗。貨物賣唔出就自然蝕錢，達烏德只好求蘇聯幫助，同蘇聯越走越近，亦因咁傷害到阿富汗嘅唔結盟地位。國王查希爾因而親自出面炒咗達烏德，宣佈總理一職由穆罕默德·優素福繼位。響1964年，查希爾修改憲法，唔畀王室成員參政，作為王室成員嘅達烏德被迫退出政壇。
但達烏德並未心死，佢認為查希爾缺乏領導能力，又覺得議會阻住真正嘅進步。佢計劃發動政變。
1973年7月17號，達烏德趁住查希爾訪問意大利期間發動政變，建立共和制政府。同年8月1號，佢組成新內閣，一人身兼四職：總統、外交部長、國防部長同埋最高經濟委員會主席。內閣成員入面好多都係新人，兼且係阿富汗人民民主黨成員。
1975年，佢將阿富汗中央銀行國有化，同年訪問多個中東國家。響對外，佢繼續加深同蘇聯、美國兩國嘅友好關係，同時又保持距離。達烏德響後期開始企圖減少對蘇聯嘅依賴，加強同美國嘅關係，亦開始壓制包括人民民主黨響入面嘅左派勢力。
1977年，佢成立新黨「國家革命黨」，取代阿富汗人民民主黨。蘇聯批評達烏德嘅行為，因為佢哋擔心阿富汗投靠美國。呢個舉動亦激起人民民主黨嘅不滿。
1978年，達烏德為咗清除國內左派勢力，下令要捉人民民主黨嘅塔拉基、卡爾邁勒、阿明、潘吉舍里等領導人。阿明下令潛伏響空軍嘅成員發動政變。4月27號，人民民主黨發動政變，因為達烏德錯判形勢，所以叛軍好快就打入總統府，同支持總統嘅守衛隊打仗。響混戰入面，達烏德同佢大部份屋企人都死咗。4月28號，人民民主黨宣佈接管政府。
雖然達烏德當初響1973年發動嘅政變令到阿富汗呢幾十年嚟深受戰爭摧殘，但有人依然認為佢係自1973年之後最好嘅領導人。
2008年，佢同佢屋企人嘅屍體響Pul-e-Charkhi 監獄畀人發現。2009年3月17號，阿富汗政府幫達烏德國葬，佢唯一生存落嚟嘅仔杜克哈奈（Durkhanai）亦有出席。
穆罕默德·艾明·阿里帕夏

穆罕默德·艾明·阿里帕夏（土耳其文：Mehmed Emin Âli Paşa，1815年3月5號—1871年9月7號），係鄂圖曼帝國嘅外交官、政治人同貴族，喺坦志麥特時代做咗5任大維齊爾。
穆罕

穆罕（德文：Mülheim）係德國一個城市，喺北萊茵－西法倫，人口約莫17萬。
米郎克孫

米郎克孫係一個德國天文學家、神學家、大學教員、占星師、哲學家、作家。
米迦勒學期

米迦勒學期（英文：Michaelmas term、英文讀音：[ˈmɪklməs 'tɜːm]）係英國同愛爾蘭傳統學府裡面，一個學年嘅第一個學期，相應北半球其他地方嘅秋季學期或者第一學期。學期一般由九月或者十月頭開始，去到聖誕。呢個學期由嘅名，來自每年9月29號慶祝嘅西方基督教節慶米迦勒節。
叫秋季學期做「米迦勒學期」嘅大學包括：
劍橋大學
坎特伯雷基督教會大學 (Canterbury Christ Church University)
都柏林大學學院
杜倫大學
蘭卡斯特大學
倫敦政經學院
牛津大學
根德大學
史雲斯大學 (Swansea University)
亦有唔少中學叫秋季學期做「米迦勒學期」，通常係英國嘅傳統基督教中學。
英格蘭同威爾斯以及北愛爾蘭嘅法院制度將一年分做四期，第一季亦叫做「米迦勒期」。
米酒

米酒係用米去釀嘅酒，主要喺東亞地區（包括中國、日本、韓國）流行。
米醋

米醋係用米釀製嘅食醋，喺中國、日本、韓國同越南流行。
米通

米通係華南小食，用爆開或者炸咗嘅米粒，再落糖漿同花生粒，切成細塊。
客家人一到農曆十二月，就會喺村內大小角落「打米通」，好似小工場噉。
田心街

田心街（英文：Tin Sam Street）係香港沙田區大圍一條街，連接住紅梅谷路同車公廟路，約莫300米長，亦都係紅梅谷路連接青沙公路嘅要道。
田所梓

田所梓 ，係日本嘅一個女藝人同埋配音員。
田心圍

田心係香港新界沙田區一條村，叫田心圍或者田心村，而家係大圍區一部份。
舊時田心自己獨立成區，係瀝源九約其中一個，叫田心約，範圍重包埋隔籬嘅新田。
田所陽向

田所陽向 ，係日本嘅一個男配音員。

配音作品一覽
呢個表唔完整，歡迎加料。
田徑

田徑或者講田徑運動，即係話「徑賽」、「田賽」同「全能比賽」夾埋晒嘅叫法。
「田賽」即係話以高度同距離長度計算成績嘅跳躍、投擲項目。「徑賽」就即係以時間計算成績嘅競走同跑嘅項目。需包晒兩樣嘢嘅項目，就屬於「全能比賽」，例如話「十項全能」。
田徑喺公元前776年古希臘第一屆古代奧運會就已經係比賽項目，1896年奧林匹克運動會入面，田徑嘅走、跑、跳躍、投擲呢啲都係主要競技項目，1900年奧林匹克運動會就第一次加埋女子比賽。

項目
田賽分為跳躍、投擲兩類項目
跳躍：包括跳高、撐竿跳高、跳遠、三級跳；
投擲：包括推鉛球、擲鐵餅、擲壘球、標槍。
徑賽，分為短跑、中跑、長跑、接力、跨欄和障礙賽；
公路跑：一定要喺公路度跑，有唔同距離嘅公路賽同公路接力賽，包括半馬拉松、馬拉松咁；
競走：可以喺運動場入面或者出面進行；
越野跑，一定要喺原野、草地呢類自然環境度進行。

奧運項目
喺2020年夏季奧林匹克運動會入面，田徑有48個項目，其中男子組有24項，女子組就有23項，男女混合只得1項。
男子：100米、200米、400米、800米、1500米、5000米、10000米、馬拉松、3000米障礙賽、110米跨欄、400米跨欄、跳高、撐竿跳、跳遠、三級跳、推鉛球、擲鐵餅、鏈球、標槍、十項全能、20公里競走、50公里競走、4×100米接力跑、4×400米接力跑；
女子：100米、200米、400米、800米、1500米、5000米、10000米、馬拉松、3000米障礙賽、100米跨欄、400米跨欄、跳高、撐竿跳、跳遠、三級跳、推鉛球、擲鐵餅、鏈球、標槍、七項全能、20公里競走、4×100米接力跑、4×400米接力跑。
男女混合：4×400米接力跑。
田所諒

田所諒（1986年4月8號—）係日本足球員，司職後衞，效力橫濱FC。
田旋花

田旋花（粵拼：tin4 syun4 faa1，學名：Convolvulaceae）係旋花科旋花屬嘅一個物種，分布喺歐洲同亞洲。
竹東鎮

竹東鎮（臺灣客家語海陸腔：zhug dungˋ zhinˊ）喺臺灣新竹縣中心，鎮內人口約9萬7千人，係全台人口第2大鄉鎮，僅次於南投縣草屯鎮。原本係原住民泰雅族、賽夏族同平埔族人聚集地狩獵地，清朝時有嚟自廣東嘅移民大量進駐。
人口組成以嚟自廣東移民客家後裔族群為主，亦有多數嘅原住民泰雅族、賽夏族居住。竹東早期以製造樟腦聞名，其後石油嘅鑽探、水泥同玻璃工業嘅設廠同林場集散場嘅拓展下，成為新竹縣溪南地區嘅工商重鎮。戰後初期，曾同豐原、中壢共稱為臺灣三大鎮，並同東勢、羅東並稱臺灣三大林業集散地。隨著1973年工業技術研究院設置於頭重里，同埋1980年新竹科學園區設置於西鄰嘅新竹市東區之後，竹東鎮已逐漸轉型為高科技研發中心。
竹書紀年

《竹書紀年》，又叫《汲冢紀年》，係中國戰國時期一本編年體史書，作者未明，記載由五帝到魏襄王之間嘅歷史大事，但同主流史書《史記》、《書經》有比較大差異。呢本書嘅竹簡喺西晉時期由戰國魏王嘅墓出土，整理成書，但經五代戰亂而散佚。
竹本英史

竹本英史 ，係日本嘅一個男配音員。

配音作品一覽
呢個表唔完整，歡迎加料。
竹林

竹林，生滿竹嘅林。喺東亞各地有佢文化意義。竹與一般樹木唔同。竹非常之粗生，一支支生出來，有地下莖相連，生得密密麻麻，又生得非常之高，因而成林。竹林極之陰森，日光難透入地表，其他草木好難喺下面生長。
竹林生得極密，有如天然嘅牆，人好難穿過，有如與世隔絕，非常清幽。因而修道之所如寺院咁，唔少都會種竹成林。
竹由於用處甚多，竹林亦為人提供資材。
文化上至出名有竹林七賢，佛教亦有竹林精舍。
竹昇麪

竹昇麪（粵拼：zuk1 sing1 min6）係用竹昇壓製嘅麪條，多係用鴨蛋做嘅全蛋麪（又叫銀絲麪）、擔桿麪，喺香港、澳門、廣東、廣西、貴州等地係雲吞麪常用嘅麪條。

整麪方法
整麪嗰陣，竹昇麪師傅會坐喺竹昇（一碌大茅竹）一頭，重複出力下壓竹昇另一頭下面個麪團，壓薄後再切成麪條。而且喺水中煮麪嗰陣要係用猛火加熱嘅。

品種
有講法話竹昇麪源自清朝末廣州西關[未記出處或冇根據] 。爾隻麪分兩種，一種係加咗鴨蛋同鹼水嘅竹昇麪，另一種就係全用雞蛋整出嚟。第一種世藝加入鹼水嘅作法可以令麪質口感正啲。第二種世藝就令麪質較為爽身而且令雞蛋香味濃多啲。
竹林七賢

竹林七賢係曹魏末年到西晉初年嘅七位名士，包括阮籍、嵇康、山濤、劉伶、阮咸、向秀同王戎。佢哋七位經常喺竹林飲酒唱歌。
竹本一彥

竹本一彥（1955年11月22號—）係退役日本足球員，教練，執教過大阪飛腳，及柏太陽神。
竹村榮哉

竹村榮哉（1973年12月6號—）係日本足球員，司職中場，效力過平塚比馬，水戶蜀葵，大分三神，大宮松鼠，鳥棲砂岩，及長崎成功丸。
竹書房

竹書房，日本出版社，總部喺東京，一九七二年十月創立。佢本業做雜誌社，定期出版種種雜誌，而至初一本，叫月刊近代麻雀。之後亦開始出版漫畫，至初一本，麻雀漫畫専門誌。現今出版樣樣都有，有寫真集，有小説、有官能小説、電影、卡通片等等。
第7屆香港舞台劇獎

第7屆香港舞台劇獎頒獎禮，喺1998年舉行。
第7週期元素

第7週期元素係元素週期表入面第七行（即週期）嘅元素，總共有32個元素，原子序由87到118，即係由鍅到鿫。
第8屆中華民國總統選舉

第8屆中華民國總統選舉響1990年3月21號舉行，而副總統選舉就響3月22號舉行，呢次選舉亦係最後一次間接選舉。
呢次選舉係中華民國第八次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北市陽明山中山樓到進行。副總統選舉同總統選舉分開計票，而且亦唔係同總統同一張名單選嘅選舉制度。
選舉結果，李登輝成功贏出總統，總統府秘書長李元簇就成功贏出副總統。
第8屆伊朗總統選舉

第8屆伊朗總統選舉響2001年6月8號舉行。

候選人
今屆選舉登記做候選人嘅人數創歷史新高，總數有八百一十七個人完成登記申請手續，比上屆多咗五百幾人。但係經過伊朗憲法監護委員會審核之後，絕大多數嘅申請人被篩走，只係剩底幾個人係實際參選嘅候選人。

哈塔米
伊朗現任總統哈塔米響5月4號先宣佈參選。

塔瓦庫利
1993年贏到四百萬票嘅塔瓦庫利，呢次捲土重來。

法拉希安
前任情報部長法拉希安都有意參選，但係改革派指控佢同三年前異議人士嘅一連串的暗殺有關。

沙姆哈尼
哈塔米嘅內閣成員國防部長沙姆哈尼響最後時刻登記參選，成為哈塔米估唔到嘅挑戰者。

阿斯加扎德
改革派內部也有人提出對現任總統提出挑戰，1979年領導包圍美國大使館嘅激進改革派人物阿斯加扎德對哈塔米嘅施政表現提出批評，佢話要爭取嗰啲因為失望同唔耐煩而懶得去投票嘅選民支持。

分析
屬改革派嘅伊朗現任總統哈塔米，一般預料佢會主導成個選情，響選舉入面輕易贏出，而保守派呢次就冇推舉出一位主要嘅候選人，所以呢次選舉關鍵響，哈塔米呢次嘅得票能唔能超過四年前贏出嘅二千萬票。
第8千年

第8千年係公元開始第八個千年，喺第7千年同第9千年中間，由7001年1月1號到8000年12月31號。

天文現象
7152年9月11號：火星掩軒轅十四。
7256年10月12號：水星掩軒轅十四。
7276年9月19號：金星掩軒轅十四。
7278年9月15號：火星掩軒轅十四。
7321年12月21號：金星掩軒轅十四。
7404年9月20號：火星掩軒轅十四。
7541年2月14號：木星掩土星。
7541年6月18號：木星掩土星。
7565年10月17號：水星掩軒轅十四。
約7800年：小行星90377到遠日點。
7874年10月22號：水星掩軒轅十四。
第7屆馬來西亞下議院選舉

第7屆馬來西亞下議院選舉喺1986年8月2號同3號喺馬來西亞舉行。結果首相馬哈迪帶領嘅國民陣線贏咗。一共有11個州嘅351個州議會同步舉行選舉，只有沙巴同沙撈越除外。
維也納氣質

《維也納氣質》（Vienna Blood Waltz）係由約翰施特勞斯二世响 1873 年作嘅一首華爾滋。
維也納大學

維也納大學（Universität Wien）係奧地利維也納一間大學，1365年創校。
維也納早餐

維也納早餐依家仲可以喺某啲餐廳同格勒古夫嘅咖啡室度搵到。呢款早餐就一定會跟雞蛋，通常會配埋香腸、午餐肉、果占同蜜糖。
維也納交響樂團

維也納交響樂團（德文：Wiener Symphoniker），係奧地利維也納嘅管弦樂團，主要嘅演出場地係維也納音樂廳。
維也納會議

維也納會議係由1814年9月18號到1815年6月9號期間喺奧地利維也納開嘅外交會議，主要為咗傾下點樣收拾拿破崙戰爭之後嘅局勢。根據會議結果，法國無咗之前征服嘅所有領土，而普魯士、奧地利同俄羅斯就攞到大量領土。
維也納

維也納（又譯灣京，德文：Wien）係奧地利嘅首都同最大城市，亦係政治、文化中心，喺多瑙河旁邊，大概有165萬人。
維也納既係聯合國四個官方駐地之一，又係石油輸出國組織、國際原子能機構同歐洲安全合作組織嘅總部所在城市，甚至係2013年廣州國際城市創新獎嘅其一得獎嘅城市。

羅馬時代
古羅馬時期，維也納正正係羅馬帝國北面邊界嘅位置，喺度設立咗個叫做溫多波納（bona 係凱爾特語，解作聚落或者城鎮）嘅駐紮地。呢個就係維也納呢個地名嘅由來。

哈布斯堡王朝嘅帝都
1683年嘅維也納
18世紀嘅維也納
美泉宮
1900年維也納國家歌劇院
中世紀時期，維也納一直都係多瑙河畔嘅貿易重地。但係佢真正開始大發展，係因為當時統治奧地利嘅巴本堡家族喺1155年由克洛斯特新堡遷都過嚟維也納。1221年，維也納獲得咗城市特權。1241年，喺瓦爾斯塔特戰役同莫希戰役得勝嘅蒙古帝國軍隊殺到郊區。巴本堡家族喺13世紀中葉斷咗香火，1278年之後，維也納就俾人叫做奧地利公爵嘅哈布斯堡家族統治。14世紀，喺被稱為「建設公」嘅魯道夫四世手下，維也納迎來咗一個大發展時期。聖斯蒂芬大教堂同維也納大學都係喺呢個時候起嘅。之後，哈布斯堡家族因為佢哋嘅聯姻政策成功，到咗16世紀初就繼承咗波希米亞王國同匈牙利王國等好多王國，仲壟斷咗德國神聖羅馬帝國嘅帝位。16世紀上半葉，喺查理五世手下，佢哋建立咗歐洲最大嘅德意志帝國。
維也納位處德意志民族聚居地嘅最東面，受到斯拉夫文化同馬扎爾文化嘅影響，但同時呢個位置喺國防上都有佢嘅弱點。1529年鄂圖曼帝國嘅第一次維也納圍城等事件，就令到成個歐洲都震驚。但係，喺哈布斯堡家族統治之下，帝都維也納都仲係有華麗嘅貴族文化興盛。1683年，維也納又俾鄂圖曼帝國搞咗第二次維也納圍城，但係最後都打退咗佢哋。由17世紀尾開始，除咗舊城區嘅皇宮霍夫堡之外，喺郊外（而家已經係市內）仲起咗個離宮叫做美泉宮。呢個就係由18世紀尾到而家「音樂之都維也納」嘅基礎。18世紀尾，約瑟夫二世開咗間Template:仮リンク，仲將普拉特公園開放俾市民，咁樣慢慢改善咗城市嘅環境。
19世紀中，維也納迎來咗工業革命，好多鄉下人湧入城市，人口激增。1869年嗰陣62萬人，到咗1910年就衝到203萬人，當時喺歐洲同倫敦、巴黎、柏林齊名，係大城市嚟㗎。1873年仲搞過維也納世界博覽會。皇帝弗朗茨·約瑟夫一世親自設計咗個大規模嘅城市改造計劃，拆咗城牆，改建成環形大道（環城大道）。仲引入咗有軌電車，喺街道兩旁起咗好多歷史主義風格嘅建築同紀念碑。而家維也納舊城區嘅樣子就係嗰陣改造嘅成果。
奧匈帝國係個多民族國家，作為統治民族嘅德意志人只係佔全國5000萬人口嘅25%左右啫。因為有唔同地方嘅人湧入，喺維也納街頭你可以聽到德語、匈牙利語、捷克語、波蘭語、意第緒語、羅馬尼亞語，甚至乎羅姆語、意大利語，可以話係歐洲所有語言都聽得到。
帝國各地嘅人才都匯聚喺維也納，令到維也納文化迎來咗佢嘅黃金時代。
内文：世紀末維也納

第一次世界大戰同帝國嘅崩潰
1914年爆發嘅第一次世界大戰喺1918年以德國同奧地利戰敗告終。哈布斯堡家族嘅帝國解體咗，捷克斯洛伐克、匈牙利、南斯拉夫、波蘭等國家相繼獨立，維也納就陷入咗經濟困境。喺新共和國首都維也納，社會主義派嘅市政府上台，保守嘅鄉村地區就叫佢做「紅色維也納」，兩派嘅政治對抗令到國家政局都變得不穩定。仲有，新奧地利基本上淨係得德意志人，但維也納喺最東面，仲保留住濃厚嘅東歐色彩，處境都幾尷尬。喺呢個時代喺維也納生活過嘅阿道夫·希特拉之後喺德國成為咗獨裁者。1938年，希特拉將佢嘅祖國奧地利併入德國（併合奧地利），維也納就失去咗大概700年嘅首都地位。

成為永久中立國嘅首都
維也納國際中心（聯合國機構嘅辦公大樓）
1945年，納粹喺第二次世界大戰中崩潰，維也納攻勢之後維也納俾蘇聯軍隊佔領，之後根據同盟國嘅協議，由美英法蘇四國共同佔領。1949年嘅電影《第三人》就好生動咁描繪咗嗰個時代維也納嘅氣氛。
1955年，《奧地利國家條約》簽訂之後，奧地利重新成為一個主權國家。雖然舊哈布斯堡帝國嘅大部分繼承國都加入咗共產主義陣營，但喺奧地利，共產黨冇得到國民嘅支持。喺經濟上，奧地利繼續同西方保持關係，成為咗一個永久中立國。
布魯諾·克賴斯基總理提議建立維也納國際中心，成功令維也納成為繼紐約、日內瓦之後嘅第三個聯合國城市。維也納成為咗聯合國維也納辦事處，有好多國際組織喺度設立總部。但係因為鐵幕嘅關係，維也納失去咗以前嘅東歐腹地，人口慢慢減少。喺人口超過100萬嘅大城市當中，維也納係唯一一個喺20世紀人口減少嘅城市。

現代嘅維也納
1989年柏林圍牆倒塌令到維也納喺中歐嘅價值重新體現。人口跌到150萬以下，但係而家因為外國人湧入而再次增加，預計到2030年左右會再次突破200萬大關。呢個係因為2004年有8個中東歐國家加入咗歐盟，2007年羅馬尼亞同保加利亞都加入咗，2013年仲有克羅地亞加入，將來塞爾維亞等巴爾幹半島國家都可能會加入。
維也納作為中東歐嘅經濟中心，吸引咗好多跨國企業進駐，但係隨住舊共產主義國家嘅基礎設施慢慢改善，維也納同布拉格、布達佩斯等城市喺企業總部選址方面嘅競爭都變得好激烈。因為咁，2005年維也納將公司稅等稅種減低咗。
維也納市政府大力發展生物科技產業，積極建設Vienna Biocenter等設施。仲有，以維也納為基地嘅金融機構透過大量併購喺中東歐擴張業務，同華沙爭奪中東歐金融中心嘅地位。另一方面，旅遊業仍然係維也納嘅重要產業。根據ICCA嘅數據，2016年國際會議舉辦次數，維也納排第二，僅次於巴黎。

地理
維也納嘅衛星照片 中央上面至右中央流緊嘅係多瑙河。畫面中央部分有條由多瑙河分出嚟嘅細流，就係多瑙運河。喺畫面中央部分，多瑙運河左邊位置就係維也納嘅舊市區（衛星圖片）
睇埋：維也納嘅行政區

河流同運河
市中心由北西至南東，俾多瑙河貫穿。呢條河以前經常氾濫，不過喺19世紀做過大型治水工程之後，就變得筆直。緊貼住舊市區嘅多瑙運河流過，好多遊客都會搞錯以為呢條運河就係多瑙河。維也納市主要係喺多瑙河嘅右岸發展，但係左岸最近因為維也納地鐵嘅延長工程而發展得好快，成為新興住宅區，人口急速增加。

森林同公園
市嘅西邊係著名嘅維也納森林，呢片森林區有好多散步徑，係市民嘅休閒聖地。13區入面嘅美泉宮動物園內有皇帝嘅別墅赫爾梅斯別墅，而家已經開放俾市民參觀。
以前係皇室嘅領地，由約瑟夫二世開放俾一般市民嘅普拉特公園，呢度有喺電影《第三者》出現過嘅摩天輪。

墳場
維也納中央墳場係喺帝國崩潰之前，按照400萬人口規模建設嘅巨大墳場。好多著名音樂家嘅墳墓都集中喺一個地方，吸引咗唔少日本遊客。呢個墳場係維也納市政府擁有，全部墓位都係租出去，唔係分售嘅。
喺聖馬克斯墓園（德文版、英文版），莫扎特被安葬喺度，但係佢嘅遺骨而家已經唔知去咗邊，所以中央墳場有個紀念碑畀佢。而古斯塔夫·馬勒嘅墳墓就唔係喺中央墳場，而係喺佢老婆阿爾瑪·馬勒娘家附近嘅19區格林青墓園。

文化
維也納不嬲都係古典音樂同歌劇嘅中心，有「音樂之都」嘅美譽。每年嘅維也納新年音樂會聞名於世。

氣候
維也納屬海洋性氣候，降水量比較小，乾旱期比較長，冬季比較暖。
維也納合唱社

維也納合唱社（Wiener Singverein）係個合唱團，隸屬維也納樂友協會（Gesellschaft der Musikfreunde) ，成員 230 個左右，現任總監係 Johannes Prinz（1991年開始）。

史
1812年維也納樂友協會就喺維也納皇宮之下嘅「西班牙騎術學校」（Spanische Hofreitschule） 演出韓德爾嘅清唱劇（Timotheus）應運而生。第一次嘅合唱表演，喺 Antonio Salieri 幫手搞，就係1824年貝多芬第九交響首演曲同埋莊嚴彌撒( Missa Solemnis)。
1858年維也納合唱社正式成立，最初由 Johann Herbeck 同布拉姆斯擔任指揮。之後 150 年，合唱社曾經同好多有名指揮家以及樂團合作，包括維也納愛樂樂團同維也納交響樂團；亦首演布拉姆斯嘅德意志安魂曲、布魯克納嘅感恩讚、以及馬勒第八交響曲。1947年至1989年期間，卡拉揚奠定合唱社嘅地位。
第六屆豆瓣電影年度榜單

第六屆豆瓣電影年度榜單（英文：The 6th Douban Film Annual Awards）係中國網站豆瓣喺2019年12月公佈、喺嗰年年尾基於用豆瓣嘅人評分、收藏、訪問數據生成嘅一年一度評價排行榜。
第勒尼安海

第勒尼安海係南歐一個海，東面係意大利半島；南面係地中海同西西里；西面係意大利沙甸島同法國科西嘉島；北面係利古里亞海。
第十一屆鮮浪潮國際短片節

第十一屆鮮浪潮國際短片節係香港短片競賽同國際短片展，喺2017年舉行。
第倫桃

第倫桃（粵拼：dai6 leon4 tou4*2；學名：Dillenia indica）係五椏果科五椏果屬嘅常綠喬木，喺中國嘅華南、雲南西雙版納、印度、斯里蘭卡、中南半島、馬來半島，爪哇同埋菲律賓都可以搵到。
植株嘅抗風能力好犀利下，喺熱帶嘅海邊地區可以用做海岸防護樹種。

樣
植株高15m。樹皮啡紅色，平滑，時不時有大嚿薄片甩落嚟；細枝有毛。葉互生，有羽狀脈；葉柄較長，有窄翼。花屬總狀花序，大而靚，花瓣白；每年3～5月開花。果屬漿果，樣似波，熟時轉啡黃；每年10月結果，秋末到冬天成熟。

適應環境
植株鍾意喺山谷嘅溪流邊或水濕地帶生，亦鍾意喺有陽光嘅地方生。雖然佢禁旱同大風，但唔禁凍或鹼性泥。

用途
植株可以做行道樹；果同葉都可以做藥，果可以做生果，萼片可以當餸嚟食；果肉可以榨汁飲。

有關嘅書
《《世界藥用植物圖鑑》》。布倫尼斯。貓頭鷹出版。2008年3月。頁 52。ISBN 978-986-7001-99-3。
《《台灣行道樹圖鑑》》。陳俊雄、高瑞卿。貓頭鷹出版。2008年3月。頁 106～107。ISBN 978-986-6651-02-1。
第十七屆鮮浪潮國際短片節

第十七屆鮮浪潮國際短片節係香港短片競賽同國際短片展，喺2023年6月9號至7月2號舉行。
第十三屆鮮浪潮國際短片節

第十三屆鮮浪潮國際短片節係香港短片競賽同國際短片展，喺2019年舉行。
第五氏

第五係中國人一個罕有嘅姓。跟序數嘅姓氏有八個，由「第一」到「第八」，而家其他嘅冇晒，剩番第五 。

邊處有
喺中國大陸咸陽市涇陽縣有條細村莊，九成以上村民有都姓「第五」，大約 500 幾人。台灣重有七個人姓「第五」。

起源
有三個講法：
本來係姓田。漢高祖劉邦定天下之後，下令前六國嘅人搬去第度定居，其中姓田嘅人多，唔易搬，劉邦以序數由第一排到第八，第一先搬，第八最後，呢個就係「第五」氏嘅由來 。
佢哋係刺殺秦始皇嗰個荊軻嘅後代 。
秦始皇統治期間，有五個刺客一齊去刺殺秦始皇，任務失敗之後逃難，為咗逃避追殺，五個人依年、輩份分改姓；由「第一」到「第五」。
第六屆鮮浪潮國際短片節

第六屆鮮浪潮國際短片節係香港短片競賽同國際短片展，喺2011年舉行。
第八屆鮮浪潮國際短片節

第八屆鮮浪潮國際短片節係香港短片競賽同國際短片展，喺2013年舉行。
砂岩

砂岩，又寫做沙岩、砂巖，係種沉積岩，主要由直徑0.0625到2毫米嘅矽酸鹽礦物顆粒組成，佔全地球沉積岩約莫兩成幾。
砂川夏輝

砂川夏輝（1995年6月30號—）係日本女子籃球員，司職控球後衛，效力天譽國際橙子海（日文：プレステージ・インターナショナル アランマーレ (バスケットボール)）。
砂川太志

砂川太志（1990年1月20號—）係日本足球員，司職後衞，效力過FC琉球，及Matsue City FC。
砂引草屬

砂引草屬（學名：Messerschmidia）係紫草目紫草科嘅一個屬。
砂子塘小學

砂子塘小學（英文：Shazitang Primary School）創辦於1963年，校本部位於湖南省長沙市雨花區砂子塘路16號，系一間擁有100個教學班嘅大規模嘅公立小學。
砂川誠

砂川誠（1977年8月10號—）係日本足球員，司職中場，效力過柏太陽神，札幌岡薩多，及FC岐阜。
1350年代

1350年代係指1350年去到1359年之間嗰十年。
1351年

1351年係平年。

大件事
3月4號：拉瑪鐵菩提一世建立大城王國。
蘇黎世州加入瑞士聯邦。
1353年

1353年係平年。

大件事
伯恩加入瑞士聯邦。
1535年

1535年係平年。

大件事
喺日本發生咗守山崩之变，松平清康畀家臣阿部正丰暗杀。
1537年

1537年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：嘉靖十六年
越南
莫朝：大正八年
黎朝：元和五年
朝鮮半島
中宗三十二年
檀紀：3870年
日本
天文六年
皇紀：2197年
佛曆：2079年～2080年
回曆：943年～944年
猶太曆：5297年～5298年
美國國家安全局

美國國家安全局（英文：National Security Agency，縮寫NSA）係美國規模最大嘅情報機關，響海外嘅活躍度僅次於中央情報局。除咗直屬上級機關美國國防部同埋總統之外，其他部門對佢內部嘅連作一無所知，就連CIA對呢個部門嘅內部連作都係知啲唔知啲，所以佢畀其他部門起咗個花名叫「No Such Agency」（意思即係冇呢個部門）。

歷史
國家安全局嘅歷史可以追朔到響1917年成立嘅軍情八處（MI一8），由當時全美國最犀利嘅解碼專家赫伯特·阿德利成立。後嚟響1949年，參謀長聯席會議通過咗國防部嘅提議，由軍隊安全局（Armed Forces Security Agency，AFSA）取代軍情八處，不過當時佢其實冇咩嘢權力。響1951年中情局局長同美國國家安全委員會提議，起一個多方面嘅情報機關，意見畀委員會同意。於是響1952年，委員會出咗一份報告，提議將軍隊安全局轉型同埋擴大佢嘅權力。響同年六月，當時美國總統杜魯門簽咗文件，劃定咗軍隊安全局轉型後嘅權力，仲響同年四月正式成立，叫國家安全局，取代軍隊安全局。

主要工作
國家安全局嘅主要工作除咗係海外情報收集同分析、政治保衛美國政府之外，仲會破解其他國家情報組織嘅密碼，同埋監聽國內外嘅公司、軍隊同外交部，對於美國外交部同美國軍隊嘅內部運作係仲清楚過CIA。此外，佢仲係世界上請最多數學科博士同電腦專家嘅情報組織，解碼能力都係世界一流。
美國國會大廈暴動

美國國會大廈暴動（英文：2021 Storming of United States Capitol），係指2021年1月6號美國總統當勞侵嘅支持者聚集響華盛頓特區抗議話2020年美國總統選舉結果唔妥，同時要求副總統彭斯同國會拒絕承認祖拜登當選第46任美國總統嘅一輪事件。
當日朝頭早，示威者聚集響橢圓形草地上面參加一場由當勞侵、小當勞侵同朱利亞尼主持叫做「拯救美國」嘅集會。示威起初和平，後來演變成為警民衝突，部分侵嘅支持者一度入到美國國會大廈。大型傳媒普遍指係侵嘅擁躉暴力硬闖，政府部隊武力抵擋——係一邊堅攻一邊堅守嘅雙方對陣。亦有媒體引述專家同用影片指證，話有國會警察開欄畀示威者入場，兼且有反侵組織安提法嘅人混咗入去群撑侵嘅人度搞搞震，特登引起暴力衝突。
呢一次衝突造成五死，包括撑侵退伍空軍 Ashli Babbit，至少六十位國會警察受咗傷，另外至少有八十二個人俾差人拉咗，包括喺反侵嘅「黑命貴」活動之中嘅活躍分子 John Sullivan 。

當勞侵彈劾案
内文：第二次當勞侵彈劾案
2021年1月11號，美國眾議員大衛·西西里尼、占美·拉斯金同劉雲平向眾議院提交咗一份針對當勞侵嘅彈劾草案，話佢煽動叛亂，叫佢啲支持者去國會大廈，造成衝突。佩洛西之後任命7個彈劾管理人，佢哋分別係眾議院情報委員會主席、民主黨眾議員希夫、眾議院司法委員會主席納德勒、民主黨議員傑弗里斯、民主黨議員洛夫格倫、民主黨議員戴明斯、民主黨議員加西亞同民主黨議員克魯。當勞侵喺1月13號第二次被彈劾。佢喺美國歷史上唯一兩次被彈劾嘅聯邦官員。
2月14號，美國參議院以57票有罪對43票無罪結束呢次彈劾，因為支持票數未過有效票數嘅三分之二，裁定當勞侵無罪。
美國國防部

美國國防部（United States Department of Defense）係美國聯邦政府部門，負責國防事務，管陸軍、海軍、空軍，總部喺五角大樓。
美國國籍法

美國國籍法閘述有關取得與喪失美國籍嘅條件。目前嘅國籍法主要建基於美國憲法第十四修正案，以及《1952年移民及國籍法令》。美國奉行屬地主義，只要喺美國境內出生，絕大部份嘅情況下都會取得美國籍。美國公民係美國國民之上嘅額外身份，雖然大部份美國國民都擁有公民身份，但美屬薩摩亞人唔會自動成為公民，所以佢哋多數都係美國非公民國民。

1868年前
早期嘅國籍得失方法都係以習慣法，沿用英國嘅方式處理國籍事宜。《1790年歸化法令》係首條涉及國籍嘅條文，歸化美國嘅人僅限於自由白人；亦吸收咗普通法中嘅「有夫之婦」（英文：coverture），婦女會自動跟隨丈夫嘅國籍。美州原住民一直都被視為外國人，唔會透過本地出生成為美國人，除非歸化成美國人。

1868 – 1900
1868年嘅憲法第十四修正案第一款訂明：
所有出生或歸化於合眾國並受其管轄者，皆為合眾國及其居住州之公民。
當中嘅「並受其管轄者」成為爭議點，黃金德案嘅判決為呢一句奠定基礎，容許受美國法律管轄嘅人按出生地原則取得美國籍，包括非法入境者嘅子女。只有少數人俾呢項條款排除，例如外國外交代表嘅子女、受土著法律管轄嘅美州土著等。

1900年後
美國喺美西戰爭嘅勝利獲得新領土，隨之而來嘅問題就係憲法賦予美國人嘅權利係咪適用於新領土居民。經過一系列喺1901年嘅島嶼案件，法庭引入「合併領土」嘅概念，裁決憲法嘅全部只係適用於合併領土，意味住菲律賓、波多黎各、關島等非合併領土唔會完全受到憲法保障，國會需要為非合併領土居民嘅國籍問題另行立法。之後國會視非合併領土居民為美國國民，但唔賦予公民身份，並且唔享有完全嘅公民權。同時間，非合併領土居民亦唔能夠好似外國人咁歸化成為公民，直至1906年國會立法容許非合併領土居民喺特定情況下成為公民。1917年起，國會陸逐立法自動賦予公民身份畀非合併領土居民，唯獨美屬薩摩亞至今仍然無相關法例。
自《1924年印第安人公民身份法令》生效起，美州原住民先可以按出生地原則獲得成為美國公民。
1940年，完整嘅國籍法首次被編入法典。《1940年國籍法令》首次列明婚生與非婚生子女以唔同方法取得國籍。

現況
依家嘅美國國籍分為兩種：一係美國公民；二係美國非公民國民。目前嘅非公民國民主要係同美屬薩摩亞有連繫。
一般情況下，喺美國出生都會取得美國籍，除非係外國外交代表嘅子女。喺海外出生，而出生時父、母或父母為美國國民且喺美國居住過指定時間，就會取得美國籍。外國人成為永久居民滿五年後，可以透過歸化取得美國籍。非公民國民可以喺美國州份居住後申請歸化成公民。
美國國會

美國國會（英文：United States Congress），係美國聯邦政府（英文：Federal government of the United States）嘅最高立法機關，行兩院制，由參議院同眾議院組成。
眾議院有 435 個有投票權嘅議員（加上美屬薩摩亞，哥倫比亞特區、關島，美屬處女群島嘅可投棄權嘅代表），議員任期兩年。波多黎各派無投票駐地監理任期四年。北馬里亞納群島冇代表。眾議院席位按人口比例分配。
參議院一共有 100 席，無論人口有幾多，每個州由最多兩參議員代表，每兩年，大約三分之一嘅參議院改選一次，每個參議員任期六年。參眾兩院嘅議員都由選民直接選舉出嚟。
根據美國憲法，美國三權分立，立法權歸國會；執法權歸美國總統；司法權歸美國聯邦法院（英文：Federal judiciary of the United States）。國會由議員組成，每個議員代表佢選區內嘅選民，成個國會代表整個國家嘅選民。
呢篇美國國會係政治類嘅楔位文章，未完成；麻煩你幫手加下料，充實佢。
美國國防部軍營超市管理處

國防部軍營超市管理處（英文：Defense Commissary Agency）係美國國防部轄下一個機構，響1990年成立，總部設於美國維珍尼亞州李堡基地，負責經營全球各地多過250間嘅軍人超市（Commissary）；呢尐超市提供食品、雜貨同日用品俾美國各軍種嘅現役、預備役、退伍軍人同符合條件嘅軍人眷屬，價格平均比民間超市平30%左右。

名
國防部軍營超市處管理嘅超市分店「Commissary」，響美軍同監獄入面係指販賣食品嘅商店，而呢個單字更原始嘅意思係指負責軍需同士兵輸送嘅軍官。所以軍營超市管理處喺中文會譯做「國防物資局」、「國防部零售局」、「國防部給養局」等等。

史
軍需部門販售商品畀軍人嘅歷史，可以追溯去1825年，當時派駐響特定基地嘅美國陸軍軍官已經可以以成本價買日用品；1841年，佢哋都可以買日用品畀自己屋企人用。
1867年，軍需用品賣店實質上進入咗現代化階段，服務對象擴大去到入伍士兵，而且唔受地理限制影響：無論部隊位於戰區定係大都市附近，基地官兵都可以買到軍方販售嘅用品。從一開始，軍賣店就包攬咗營區內嘅零售服務，將民間廠商同小販排除在外；而軍賣店提供嘅食品亦都比一般軍糧更加合乎衞生同健康；透過賣嘢帶嘅收入，補充咗軍方嘅資金來源。呢種軍隊內成立商店、販賣價廉物美嘅食品畀官兵，改善軍人福利嘅現代化概念，已經存在咗百幾年。
軍中商店嘅發展同成長，大致上同零售雜貨工業嘅發展階段互相吻合。發展到依家，一般美軍超市嘅清單入面都有大約11,000樣貨品，最大型嘅超市更加係再多幾千樣。
同時，美軍商店嘅服務對象自發跡時期開始已經不斷增加。初期只有服緊役嘅陸軍官兵可以消費；1879年起，退役軍人、後備役軍人同軍人配偶、仔女亦都開始享有呢類優惠。而今日，美國海岸防衞隊、美國國民警衞隊嘅人員可以響全球任何一間美軍超市分店買嘢。
隨住美軍扮演嘅角色更重要、規模更龐大，美軍軍人市場都開始朝海外擴張。1898年下旬，第一間海外軍營市場響菲律賓馬尼拉近郊開業；憑住低廉嘅價格，喺頭一年就賣出價值總計4萬美元嘅商品。1900年平定義和團運動之後，又響北京開咗美軍市場，嗰年底重喺天津設立中國第二間分店。同類型嘅市場亦響古巴、波多黎各、關島同夏威夷出現，喺1903年美國開始鋪運河嘅巴拿馬亦有幾間美軍商店。
其他軍種都開始仿效陸軍，依照自身需要設立商店。美國海軍同轄下嘅美國海軍陸戰隊分別響1909年同1910年開第一間軍人市場。美國空軍軍人超市就喺1947年，由原先嘅美國陸軍航空軍軍營超市延續而成。1970年代中期，每個軍種嘅軍人超市都有自己嘅管理部門，分別係陸軍部隊支援處、海軍零售系統支援署、海軍陸戰隊勤務司令部軍營超市處同空軍軍營超市處。
1989年，美國國會指示美國國防部對各軍種嘅軍營超市管理部門進行延究。由陸軍中將瓊斯主持嘅委員會之後提出咗一份報告，建議整併各軍種嘅超市管理系統，成立一個新單位統一管轄，以改善服務同埋慳經費。1990年5月15號，國防部成立咗軍營超市管理處。根據美國國防部副部長嘅備忘錄，呢個係冷戰後美軍裁軍期間，第一宗進行嘅國防部部門合併案。陸軍少將德雷斯卡響同年7月出任第一屆處長，同時由一個專業團隊管理過渡期各個軍種超市部門嘅整合。1991年10月1號，國防部軍營超市管理處開始掌管所有嘅美軍超市。

現況
從19世紀誕生至今，美軍超市一直賣近乎成本價嘅商品，但係顧客響消費嗰陣，依據1952年美國國會嘅一項指令，要畀一筆附加費。1983年4月之後，類似嘅附加費被定為消費額嘅5%。同一般嘅稅唔同，購物附加費係直接畀美軍超市，用嚟增闢分店同維持現有分店嘅營運備。
因為價格低廉，全球各地響美軍超市消費嘅官兵慳咗大約30%嘅購物費。美軍各超市分店每年嘅總銷售額大約有50億美元。喺幾項調查當中，軍營超市一直被認為係美軍最好嘅福利之一。
緊急救命

《緊急救命》（日文：コード・ブルー -ドクターヘリ緊急救命-，英文：Code Blue），係日本富士電視台喺2008年7月3號播嘅連續劇，總共有3季。
緊喉聲

緊喉聲（粵拼：gan2 hau4 seng1；英文：creaky voice）係語音學上講到嘅一種發聲態方法，喉部嗰嚿杓狀軟骨被拉攏，令到聲帶強烈收緊，發出頻率極低嘅聲。
緊固件

一啲常用嘅緊固件；為咗清楚顯示呢啲物件嘅大細，右下角擺咗個 25 美分銀仔做對照。
緊固件（粵拼：gan2 gu3 gin2；英文：fastener）係機械零件嘅一種，指啲專門用嚟將兩件（或者兩件以上）物體固定埋一齊，等呢啲物件唔會郁嘅零件，好似係螺絲、夾鉗、同埋釘呀噉。一般嚟講，用緊固件嘅用途在於整出非永久性嘅關節位－相對於好似係銲接呢一啲用嚟永久噉將物體定死埋一齊嘅技術。而為咗要達到呢個目的，緊固件基本上實會用一啲襟用嘅物料造，例如係不銹鋼或者碳鋼噉。
喺定義上，緊固件通常係指一啲喺組裝機械嗰陣先會用嘅零件（「專門」）：即係話好似繩、鎖鏈、磁石、或者保鮮紙等嘅物件，雖然都可以攞嚟將機械零件固定，但因為佢哋除咗「將多件機械物件固定」之外仲有好多唔同嘅用途，所以一般都唔會俾人歸類做緊固件；而且另一方面，好似繩同保鮮紙等嘅物件好多時都唔夠硬淨，唔能夠將物件定死唔郁。
用緊固件嘅一大好處係，機械部份固定咗之後仲可以改變：如果想將兩件用螺絲固定咗嘅機械部份拆開，個技術人員衹係需要拆啲螺絲落嚟；相比之下，如果嗰兩個部份用銲接、膠水、或者紅毛泥呢啲方法永久噉接駁埋一齊嘅話，要將佢哋分開基本上無可避免噉破壞佢哋。

ASME B18 嘅標準
美國機械工程師學會（American Society of Mechanical Engineers，ASME）推出咗幾種有關緊固件嘅標準。有啲係:
B18.3 插座接起、膊頭部分、設置螺釘、同六角鍵（用英寸嚟量度）
B18.6.1 木螺釘（用英寸嚟量度）
B18.6.2 開槽頭接起嘅螺釘、方形頭組螺釘、同埋開槽冇頭設置螺釘（用英寸嚟量度）
B18.6.3 機器螺釘、攻絲螺釘、同埋金屬驅動螺釘
B18.18 品質保證（緊固件）
B18.24 B18 緊固件產品嘅零件識別編號（PIN）代碼系統標準

軍事用途
美國同英國對緊固件有唔同標準。美國所用嘅螺釘、電源、同螺母並唔完全同英國版嘅可互換，所以唔會啱用喺嚟自英國嘅裝備嗰度。呢一點引致咗美國制定佢自身嘅軍事架生標準同規格（包括咗對緊固件嘅規格），而美國嘅獨特軍事緊固件規格好大程度上係因為二戰嘅緣故。
大多數軍事標準嘅一個關鍵要素係有可追溯性（traceability）。 簡單啲講，硬件製造商必須要能夠搵出啲貨件由邊度嚟，並且為進入供應鏈嘅部件提供可追溯性（例如係通過啲條形碼噉）。可追溯性用意在於幫助同確保啲人使用正確嘅零件，同埋喺成個製造過程嘅每一步都符合質量標準；此外，有咗可追溯性，啲人搵到唔合標準嘅零件嗰陣有得追溯返個源頭。
緊急情況規例條例

《緊急情況規例條例》（英文：Emergency Regulations Ordinance），俗稱「緊急法」，即香港法例第241章，係香港有關緊急狀態嘅法例，當行政長官會同行政會議認為香港進入咗「緊急情況」，就可以直接訂立合乎公眾利益嘅規例，而唔使經立法會審議。呢條條例係1922年海員大罷工之後訂立，主權移交後繼續適用。
2019年己亥逆權運動期間，香港特區政府首次引用《緊急情況規例條例》，頒佈《禁止蒙面規例》，喺10月5號午夜開始生效。24名泛民主派立法會議員同社民連梁國雄隨即入稟高等法院申請司法覆核，質疑制定《禁蒙面法》無效及違憲，高等法院11月18號裁定，今次執行《緊急情況規例條例》並唔符合《基本法》規定，《禁蒙面法》部分限制超乎合理所需，裁定違憲。但後尾港府部分理據上訴得直，《禁蒙面法》只係响非法集結或者非法遊行嗰陣先至會用。
緊急醫療救護技術員

急救醫療技術員（英文：Emergency Medical Technician，以下簡稱E.M.T.），又叫做救護車司機、救護車助理、救護員，係一啲國家地區用嚟稱呼嗰啲提供緊急醫療服務嘅人。
E.M.T.可能受僱於緊急服務單位、衛生部門、或者醫療機構；可能係全職、兼職、或者義務。佢哋通常都係回應緊急召喚、運送病人去醫院、同埋根據醫生/醫療顧問嘅指示執行某啲治療項目。E.M.T.通常接受過某程度嘅訓練，可以評估病患嘅傷勢病情，並且因應症狀而使用各種治療，例如幫呼吸困難嘅病人保持呼吸道暢通、好似心肺復蘇、處理心臟纖維性顫慄、控制嚴重外出血、預防同處理休克、固定病患身體以防止脊髓損傷、以及用夾板固定骨折等等。
世界各地對E.M.T.嘅職務範圍、技術要求、學歷、同訓練都唔同。有啲地方（例如美國）會將E.M.T.分成三級：E.M.T. Basic（初級）、E.M.T. Advanced（中級）、同埋E.M.T. Paramedic（高級）；有啲地方（例如法國）可能無E.M.T. - 相關嘅職務由醫護人員執行。
緊急死火掣

緊急死火掣，掣一種，危急時熄機，阻止意外受傷死人。就算救人，亦必先緊急熄機，以免更多意外。佢可以話安全機制。熄機有一般程序，惜住機器，然而緊急時就太慢，阻止唔來，故此有設緊急掣。個掣裝得好顯眼，用法簡單，乜人都用到，多數紅色㩒掣，一㩒就停。人命緊要，就算機壞都在所不計。
由於咁易用，會怕免人誤㩒，有加封條，有時要扭，有時掣邊圍住，有時會加透明冚，用時打開佢，打爛佢，或者移走佢。
危險機器，就有依個掣，例如鋸牀、鑽牀、籠𨋢、電梯咁就有。遊樂場機動遊戲都要。佢其他名有緊急煞掣、緊急停機掣咁。用喺車上，又叫得緊急停車掣，火車、巴士就有。核子發電廠都有，一㩒就入控掣棍，阻停核子連鎖反應。